示兒
作者：陸游
朝代：宋

paragraphs: 舍東已種百本桑，舍西仍築百步塘。
早茶采盡晚茶出，小麥方秀大麥黄。
老夫一飽手捫腹，不復舉首號蒼蒼。
讀書習氣掃未盡，燈前簡牘紛朱黄。
吾兒從旁論治亂，每使老子喜欲狂。
不須飲酒徑自醉，取書相和聲琅琅。
人生百病有已時，獨有書癖不可醫。
願兒力耕足衣食，讀書萬卷真何益。